CELEX: 52014DP0110
Language: da
Date: 2014-02-25 00:00:00
Title: Europa-Parlamentets afgørelse af 25. februar 2014 om anmodning om ophævelse af Tadeusz Cymańskis immunitet (2013/2278(IMM))

29.8.2017   
            
            
               DA
            
            
               Den Europæiske Unions Tidende
            
            
               C 285/161
            
         P7_TA(2014)0110
   Anmodning om ophævelse af Tadeusz Cymańskis parlamentariske immunitet
   Europa-Parlamentets afgørelse af 25. februar 2014 om anmodning om ophævelse af Tadeusz Cymańskis immunitet (2013/2278(IMM))
   (2017/C 285/24)
   
      Europa-Parlamentet,
   
               —
            
            
               der henviser til anmodning om ophævelse af Tadeusz Cymańskis immunitet, som er fremsendt af den offentlige anklagemyndighed i Republikken Polen den 23. oktober 2013, og hvorom der blev givet meddelelse på plenarmødet den 18. november 2013,
            
         
               —
            
            
               der har hørt Tadeusz Cymański, jf. forretningsordenens artikel 7, stk. 5,
            
         
               —
            
            
               der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til artikel 105 i Republikken Polens forfatning,
            
         
               —
            
            
               der henviser til forretningsordenens artikel 5, stk. 2, 6, stk. 1, og artikel 7,
            
         
               —
            
            
               der henviser til betænkning fra Retsudvalget (A7-0099/2014),
            
         
               A.
            
            
               der henviser til, at den offentlige anklagemyndighed i Republikken Polen har anmodet om ophævelse af Tadeusz Cymańskis immunitet i forbindelse med en anmodning fra det polske generalinspektorat for vejtransport om tilladelse til at rejse tiltale mod et medlem af Europa-Parlamentet vedrørende en forseelse som omhandlet i artikel 96, stk. 3, i den polske lov om mindre lovovertrædelser;
            
         
               B.
            
            
               der henviser til, at medlemmer af Europa-Parlamentet i henhold til artikel 8 i protokollen vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv;
            
         
               C.
            
            
               der henviser til, at medlemmer af Europa-Parlamentet i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               D.
            
            
               der henviser til, at et parlamentsmedlem i henhold til artikel 105 i Republikken Polens forfatning ikke kan drages til ansvar for sine aktiviteter i forbindelse med varetagelsen af det parlamentariske mandat hverken i løbet af mandatperioden eller efter dens udløb, og at et medlem med hensyn til sådanne aktiviteter kun kan drages til ansvar af den polske Sejm og, i tilfælde af at tredjemands rettigheder er blevet krænket, kun kan retsforfølges med Sejms samtykke;
            
         
               E.
            
            
               der henviser til, at det alene tilkommer Parlamentet at tage stilling til, om immuniteten skal ophæves eller ej i en given sag; der henviser til, at Parlamentet med rimelighed kan tage hensyn til medlemmets holdning, når der skal tages stilling til, om den pågældendes immunitet skal ophæves eller ej (2);
            
         
               F.
            
            
               der henviser til, at den påståede forseelse ikke har en direkte eller indlysende sammenhæng med Tadeusz Cymańskis udøvelse af sit hverv som medlem af Europa-Parlamentet og heller ikke udgør en meningstilkendegivelse eller stemmeafgivelse under udøvelsen af hans hverv som medlem af Europa-Parlamentet, jf. artikel 8 i protokol nr. 7 om Den Europæiske Unions privilegier og immuniteter;
            
         
               G.
            
            
               der henviser til, at den strafforfølgning, der vil blive indledt mod Tadeusz Cymański, derfor på ingen måde er forbundet med hans position som medlem af Europa-Parlamentet;
            
         
               H.
            
            
               der henviser til, at Parlamentet i dette tilfælde ikke har fundet beviser for tendentiøs forfølgelse (»fumus persecutionis«), dvs. en tilstrækkeligt alvorlig og præcis mistanke om, at sagen er blevet rejst med det formål at skade det pågældende medlem i politisk henseende;
            
         
               I.
            
            
               der henviser til, at anmodningen er blevet fremsat som reaktion på en skriftlig erklæring fra Tadeusz Cymański, hvori han nægtede at opfylde sin forpligtelse til at oplyse identiteten på den person, som han havde overladt det motorkøretøj, der er omhandlet i rapporten fra det polske generalinspektorat for vejtransport, og indvilgede i at betale en bøde på 500 PLN for den forseelse, der er omhandlet i artikel 96, stk. 3, i den polske lov om mindre lovovertrædelser;
            
         
            
               1.
            
            
               vedtager at ophæve Tadeusz Cymańskis immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til den kompetente myndighed i Republikken Polen og til Tadeusz Cymański.
            
         
      (1)  Dom af 12. maj 1964, sag 101/63, Wagner mod Fohrmann og Krier (Sml. 1954-1964, s. 483), dom af 10. juli 1986, sag 149/85, Wybot mod Faure m.fl. (Sml. 1986, s. 2391), dom af 15. oktober 2008, sag T-345/05, Mote mod Parlamentet (Sml. 2008 II, s. 2849), dom af 21. oktober 2008, forenede sager C-200/07 og C-201/07, Marra mod De Gregorio og Clemente (Sml. 2008 I, s. 7929), dom af 19. marts 2010, sag T-42/06, Gollnisch mod Parlamentet (Sml. 2010 II, s. 1135), og dom af 6. september 2011, sag C-163/10, Patriciello (Sml. 2011 I, s. 7565).
   
      (2)  Sag T-345/05, Mote mod Parlamentet, se ovenfor, præmis 28.